**วันอาทิตย์ที่ 5 มีนาคม 2023**

**คำเทศนาหัวข้อ วิธีที่จะเจริญรุ่งเรืองในทุกๆ ด้านของชีวิตท่าน**

พจนานุกรมฉบับมาเรียม เว็บสเตอร์ ได้ให้ความหมายของคำว่า ความเจริญรุ่งเรือง ไว้ดังนี้: **สภาพการณ์ของความเจริญรุ่งเรือง หรือ การประสบความสำเร็จ**

พระคัมภีร์กล่าวว่า หนทางสู่ความเจริญรุ่งเรืองที่แท้จริงอยู่ในพระวจนะของพระเจ้า โยชูวา 1:8

**ความเจริญรุ่งเรืองที่แท้จริงไม่ใช่การที่เราร่ำรวยเพียงอย่างเดียวเท่านั้น** ลูกา 12:16-21 คำอุปมาของเศรษฐีที่โง่เขลา

ชาวยิวทักทายกันด้วยคำว่า “ชาโลม”

ความหมายของคำว่า ชาโลม จากพจนานุกรมฉบับ Mounce’s: นอกจากจะแปลว่า “สันติสุข” แล้ว คำนี้ยังสามารถแปลว่า “ความเจริญรุ่งเรือง, ความเป็นอยู่ที่ดี, สุขภาพดี, ความครบถ้วนสมบูรณ์ และความปลอดภัย” จากพจนานุกรมฉบับ Mounce W.D. (2006) ในพจนานุกรมฉบับอธิบายของ Mounce ซึ่งเป็นการอธิบายคำในพันธสัญญาเดิม และพันธสัญญาใหม่ (หน้า 546) Zondervan

ความเจริญรุ่งเรืองที่แท้จริงพบได้ในความรอดในองค์พระเยซูคริสต์ ให้เรามาพิจารณาถึงความสมบูรณ์ของความรอดใน

พระเยซู

1. ในการที่เราจะเข้าใจเรื่องความสมบูรณ์ของความรอดของเราได้นั้น เราจำเป็นต้องตระหนักว่า เราเป็นสิ่งมีชีวิตที่ประกอบด้วยสามส่วน มนุษย์แต่ละคนเป็นวิญญาณที่มีความคิดจิตใจ (ความคิด ความประสงค์ และอารมณ์) และอาศัยอยู่ในร่างกาย 1 เธสะโลนิกา 5:23
	1. ความรอด คือ การให้อภัยต่อความบาปทั้งสิ้นของเรา การได้รับชีวิตนิรันดร์ - ยอห์น 3:16-17, โรม 10:9-10
	2. ชีวิตนิรันดร์เริ่มต้นขึ้นทันทีเมื่อเราต้อนรับองค์พระเยซูคริสต์ ยอห์น 5:24 พระวิญญาณบริสุทธิ์เข้ามาสถิตอยู่ในวิญญาณของเรา และเราก็บังเกิดใหม่ **เรามีความจำเริญในฝ่ายวิญญาณ** และได้เข้าสู่ชีวิตที่ครบบริบูรณ์อย่างแท้จริง โรม 14:17, 2 โครินธ์ 5:21
2. ขณะที่เราไว้วางใจในองค์พระเยซูคริสต์ ความคิดจิตใจของเรา (ความคิด ความประสงค์ และอารมณ์) ก็จำเริญขึ้น 3 ยอห์น 2
	1. องค์พระผู้เป็นเจ้าทรงอวยพรความคิดจิตใจของเราด้วยสันติสุข ความรัก และความชื่นชมยินดีของพระองค์ (โรม 5:1-2, ยอห์น 14:27, โรม 14:17) คนร่ำรวยที่ไม่รู้จักองค์พระผู้เป็นเจ้าจะไม่มีสันติสุข ไม่มีความชื่นชมยินดี และความรักของพระเจ้า
	2. นอกจากนั้น ขณะที่เราดำเนินชีวิตไปในแต่ละวัน เราได้รับการเปลี่ยนแปลงให้เป็นเหมือนพระคริสต์โดยกระบวนการที่เรียกว่า การชำระให้บริสุทธิ์ (2 โครินธ์ 3:18) เราได้รับ**ความเจริญรุ่งเรืองด้านความคิดจิตใจ**ที่แท้จริงผ่านทางองค์พระเยซูคริสต์ มีสันติสุขและความชื่นชมยินดีกับพระบิดาเจ้าในสวรรค์ของเรา

 - ยอห์น 17:3, ฟีลิปปี 4:6-7

1. ในเวลานี้ เราได้รับพระพรด้านร่างกายแล้ว และในการเป็นขึ้นมาจากความตาย เราจะมีร่างกายที่เปี่ยมด้วยพระสิริเหมือน พระกายของพระเยซู 1 ยอห์น 3:2
	1. พระเยซูได้ทรงจัดเตรียมการรักษาโรคให้แก่ร่างกายของเรา อิสยาห์ 53:4-5, 1 เปโตร 2:24
	2. ในขณะที่เราไว้วางใจในพระเยซู พระองค์ก็ทรงจัดเตรียมให้แก่ทุกความจำเป็นทางด้านการเงินของเรา ด้านอาหาร เครื่องนุ่งห่ม และที่อยู่อาศัย มัทธิว 6:31-33, ฟีลิปปี 3:19 เราแสดงออกถึงความไว้วางใจที่เรามีต่อพระเยซูโดยการสนับสนุนงานของคริสตจักรอย่างสัตย์ซื่อ 2 โครินธ์ 9:6-11

สรุป: พระเยซูทรงนำชีวิตที่เจริญรุ่งเรืองมาสู่ด้านวิญญาณ ความคิดจิตใจ และร่างกายของเรา พระองค์ทรงสอนว่าทุกคนจะรับและมีประสบการณ์กับชีวิตแบบนี้ได้อย่างไร ให้ท่านต้อนรับพระเยซูมาเป็นพระผู้ช่วยให้รอดของท่าน และติดตามพระองค์ไป แล้วพระองค์จะทรงนำท่านไปสู่ชีวิตที่เจริญรุ่งเรืองในทั้งสามด้านของชีวิตท่าน ทั้งฝ่ายวิญญาณ ความคิดจิตใจและร่างกายของท่าน แม้ในช่วงเวลาที่เกิดความยากลำบากขึ้นในด้านการเงินของท่าน

คำถามอภิปราย:

1. ชีวิตที่เจริญรุ่งเรืองในฝ่ายวิญญาณ ความคิดจิตใจ และร่างกายคืออะไร? 2 คร. 5:21, รม 14:17, ฟป 3:19, 1 ปต 2:24
2. จากข้อพระคัมภีร์โรม 10:9-10 เราต้องทำสิ่งใดเพื่อที่จะเข้าสู่ชีวิตที่เจริญรุ่งเรือง?
3. ข้อพระคัมภีร์ใน ฟีลิปปี 4:6-7 และมัทธิว 6:31-33 บอกว่า เราต้องทำสิ่งใดบ้างเพื่อที่จะมีประสบการณ์กับชีวิตที่เจริญรุ่งเรืองได้ในทุกๆ วัน?